CELEX: 32011R0868
Language: sl
Date: 2011-08-31 00:00:00
Title: Izvedbena uredba Komisije (EU) št. 868/2011 z dne 31. avgusta 2011 o odobritvi pripravkov Lactobacillus plantarum (DSM 21762) in Lactobacillus buchneri (DSM 22963) kot krmnih dodatkov za vse živalske vrste  Besedilo velja za EGP

1.9.2011   
            
            
               SL
            
            
               Uradni list Evropske unije
            
            
               L 226/2
            
         IZVEDBENA UREDBA KOMISIJE (EU) št. 868/2011
   z dne 31. avgusta 2011
   o odobritvi pripravkov Lactobacillus plantarum (DSM 21762) in Lactobacillus buchneri (DSM 22963) kot krmnih dodatkov za vse živalske vrste
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenja za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 sta bila predložena zahtevka za dovoljenje za pripravka Lactobacillus plantarum (DSM 21762) in Lactobacillus buchneri (DSM 22963). V skladu s členom 7(3) Uredbe (ES) št. 1831/2003 so bili tema zahtevkoma priloženi zahtevani podatki in dokumenti.
            
         
               (3)
            
            
               Zahtevka zadevata dovoljenje za pripravka Lactobacillus plantarum (DSM 21762) in Lactobacillus buchneri (DSM 22963) kot krmnih dodatkov za vse živalske vrste in njuno uvrstitev v kategorijo dodatkov „tehnološki dodatki“.
            
         
               (4)
            
            
               Evropska agencija za varnost hrane („Agencija“) je v svojem mnenju z dne 15 marca 2011 (2) zaključila, da Lactobacillus plantarum (DSM 21762) nima škodljivega vpliva na zdravje živali, ljudi ali okolje in da ta pripravek ponuja možnosti za izboljšanje proizvodnje silaže za vse vrste krme, saj pomaga znižati pH-vrednost in ohraniti več suhe snovi. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o metodi analize krmnega dodatka v krmi, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (5)
            
            
               Agencija je v svojem mnenju z dne 7. aprila 2011 (3) zaključila, da Lactobacillus buchneri (DSM 22963) nima škodljivega vpliva na zdravje živali, ljudi ali okolje in da ta pripravek ponuja možnosti za izboljšanje proizvodnje silaže, saj se z njim poveča proizvodnja ocetne kisline. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o metodi analize krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (6)
            
            
               Ocena pripravkov Lactobacillus plantarum (DSM 21762) in Lactobacillus buchneri (DSM 22963) je pokazala, da so pogoji za izdajo dovoljenja iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenih pripravkov, kakor je opredeljeno v Prilogi k tej uredbi.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravka iz Priloge, ki spadata v kategorijo dodatkov „tehnološki dodatki“ in funkcionalno skupino „silirni dodatki“, se dovolita kot dodatka v prehrani živali v skladu s pogoji iz navedene priloge.
   Člen 2
   Ta uredba začne veljati na dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 31. avgusta 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  EFSA Journal 2011; 9(3):2113.
   
      (3)  EFSA Journal 2011; 9(4):2138.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  CFU/kg organskih snovi
               
            
                  
                     Kategorija tehnoloških dodatkov. Funkcionalna skupina: silirni dodatki.
                  
               
            
                  1k2071
               
               
                  —
               
               
                  
                     Lactobacillus plantarum (DSM 21762)
               
               
                  
                               
                           
                           
                              
                                 Sestava dodatka:
                              
                              Pripravek Lactobacillus plantarum (DSM 21762) z najnižjo vsebnostjo 5 × 1011 CFU/g dodatka.
                           
                        
                               
                           
                           
                              
                                 Lastnosti aktivne snovi:
                              
                              
                                 Lactobacillus plantarum (DSM 21762)
                           
                        
                               
                           
                           
                              
                                 Analitska metoda
                                  (1)
                              
                              
                                           
                                       
                                       
                                          Metoda štetja: metoda razlitja na plošči EN 15787
                                       
                                    
                                           
                                       
                                       
                                          Identifikacija: gelska elektroforeza v utripajočem polju (PFGE).
                                       
                                    
                        
               
                  vse živalske vrste
               
               
                  —
               
               
                  1 × 108
                  
               
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja in rok trajanja.
                           
                        
                              2.
                           
                           
                              Morda bo treba prilagoditi najnižji odmerek dodatka, kadar se bo uporabil v kombinaciji z drugimi mikroorganizmi kot silirnimi dodatki.
                           
                        
                              3.
                           
                           
                              Za varnost: med ravnanjem se priporoča uporaba zaščite za dihala in rokavic.
                           
                        
               
                  21. september 2021
               
            
                  1k2072
               
               
                  —
               
               
                  
                     Lactobacillus buchneri (DSM 22963)
               
               
                  
                               
                           
                           
                              
                                 Sestava dodatka:
                              
                              Pripravek Lactobacillus buchneri (DSM 22963) z najnižjo vsebnostjo 5 × 1011 CFU /g dodatka
                           
                        
                               
                           
                           
                              
                                 Lastnosti aktivne snovi:
                              
                              
                                 Lactobacillus buchneri (DSM 22963)
                           
                        
                               
                           
                           
                              
                                 Analitska metoda
                                  (1)
                              
                              
                                           
                                       
                                       
                                          Metoda štetja:
                                       
                                    
                                           
                                       
                                       
                                          Metoda razlitja na plošči EN 15787
                                       
                                    
                                           
                                       
                                       
                                          Identifikacija: gelska elektroforeza v utripajočem polju (PFGE).
                                       
                                    
                        
               
                  vse živalske vrste
               
               
                  —
               
               
                  1 × 108
                  
               
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja in rok trajanja.
                           
                        
                              2.
                           
                           
                              Morda bo treba prilagoditi najnižji odmerek dodatka, kadar se bo uporabil v kombinaciji z drugimi mikroorganizmi kot silirnimi dodatki.
                           
                        
                              3.
                           
                           
                              Za varnost: med ravnanjem se priporoča uporaba zaščite za dihala in rokavic.
                           
                        
               
                  21. september 2021
               
            
         (1)  Podrobnosti o analitskih metodah so na voljo na naslednjem naslovu referenčnega laboratorija Skupnosti: http://irmm.jrc.ec.europa.eu/EURLs/EURL_feed_additives/Pages/index.aspx